Resolució de 13 d'octubre de 2016, de finalització de la Reclamació 126/2016 amb acord de mediació
Administración: Departament d'Agricultura, Ramaderia, Pesca i Alimentació
Actes del Comitè de Seguretat i Salut del Departament d'Agricultura, Ramaderia, Pesca i Alimentació i del Cos d'Agents Rurals del anys 2014 i 2015.
L'article 39 de la Llei 19/2014, del 29 de desembre, de transparència, accés a la informació pública i bon govern (LTAIPBG) encomana a la GAIP vetllar pel compliment i les garanties del dret d'accés a la informació pública, amb plena independència orgànica i funcional, sense instruccions jeràrquiques de cap mena, cosa que ha de fer per mitjà d'actes i acords de caràcter tecnicojurídic.
Aquesta competència, d'acord amb l'article 3 de la llei indicada, comprèn l'exercici de les seves funcions en l'àmbit de l'Administració local de Catalunya.
La reclamació reuneix els requisits d'admissibilitat i es tramitarà, a petició de la persona reclamant, seguint el procediment de mediació previst a l'article 42.2 de la Llei 19/2014, de 29 de desembre, de transparència, accés a la informació pública i bon govern (LTAIPBG).
L'article 42 de l'LTAIPBG regula el procediment de reclamació, l'apartat 5è del qual, relatiu al procediment de mediació, estableix que l'acord assolit "ha de ser aprovat pel reclamant, per l'Administració afectada i, si escau, pels tercers que hagin comparegut en el procediment.
Aquest acord posa fi al procediment i en cap cas no pot ser contrari a l'ordenament jurídic".
La persona reclamant, segons consta a l'antecedent 1 va demanar seguir el procediment de mediació i segons es desprèn de l'acta aixecada al finalitzar la sessió de mediació celebrada, degudament signada pels assistents, les parts han assolit un acord, que consta annex a aquesta Resolució.
La GAIP aprecia que l'acord respecta la normativa de protecció de dades de caràcter personal i s'adiu amb el pronunciament que n'ha fet l'APDCAT (antecedent 11).
Per tant, havent assolit les parts un acord de mediació sobre el què la GAIP no hi aprecia elements contraris al dret, la Comissió posa fi al procediment de reclamació.
Sobre la base dels antecedents i fonaments jurídics exposats, i atès que en l'acord de mediació assolit no s'aprecia la concurrència d'elements contraris a l'ordenament jurídic, el Ple de la GAIP, en la sessió de 13 d'octubre de 2016, resol per unanimitat:
del 4 d'octubre relatiu a la Reclamació 126/2016
En representació del Departament d'Agricultura, Ramaderia Pesca i Alimentació
La representació del Departament Agricultura, Ramaderia, Pesca i Alimentació lliura en aquest acte una part de la informació sol·licitada per la persona reclamant i es compromet al lliurament de la resta d'informació pública en els termes i format que es recullen en els acords següents.
L'administració reclamada lliura en el mateix acte de mediació la memòria del Servei de Prevenció de Riscos Laborals de l'any 2015.
Aquestes actes es facilitaran limitant l'accés a aquelles dades de caràcter sensible o d'accés restringit, de conformitat amb els criteris que fa constar l'Autoritat Catalana de Protecció de Dades en el seu informe de 20 de setembre de 2016, emès específicament en relació amb aquesta Reclamació 126/2016 a petició de la Comissió de Garantia del Dret d'Accés a la Informació Pública (GAIP).
La informació es facilitarà en suport electrònic a la persona reclamant en un termini màxim de 15 dies a partir de la signatura del present acord de mediació.
La part reclamant, mitjançant aquest acord de mediació es dóna per satisfeta de la seva reclamació en relació amb l'accés a la informació pública sol·licitada, i al seu format, sens perjudici de les actuacions i accions ulteriors que li puguin correspondre.
L'acord es presentarà al Ple de la GAIP, a fi que aquesta en tingui coneixement, dicti la resolució que posa fi al procediment de reclamació, ordeni la seva execució i la seva publicació al web de la GAIP.